Jeffrey C. Hall
Jeffrey Connor Hall [ˈdʒɛfri ˈkɒnər hɔl] (Brooklyn, New York, 3. maja 1945.), američki genetičar i kronobiolog. U istraživačkom radu fokusirao se na neurologiju i ponašanje vinske mušice (Drosophila melanogaster). Doktorirao genetiku 1971. na Univerzitetu u Washingtonu i 1974. preuzeo fakultetsku poziciju na Brandeisovu univerzitetu. U karijeri se posvetio proučavanju neurološke komponente udvaranja i bihevioralnih ritama mušice. Istraživanjima na drozofili razotkrio je esencijalne mehanizme bioloških satova i rasvijetlio temelje seksualne diferencijacije u nervnom sistemu. Izabran je u Nacionalnu akademiju znanosti zbog revolucionarnog rada na polju kronobiologije. Nakon odlaska u mirovinu prebiva u Maineu. S Michaelom Rosbashom i Michaelom W. Youngom, 2017. dobio je Nobelovu nagradu za fiziologiju ili medicinu.

Vidi još 

 cirkadijani ritam

Izvori

Eksterni linkovi 

Interview with Jeffrey C. Hall and Michael Rosbash

Američki genetičari
Američki biolozi